**HTML5**

**עבודה סופית**

**תיק עבודות** של אומן (פורטפוליו) הוא תיק אישי אשר מכיל עבודות קודמות נבחרות ונועד כדי להציג יכולות ביצוע למוסדות לימודים או למעסיקים פוטנציאלים.

התבקשתם לבנות אתר לתיק עבודות של אומן (צלם, צייר, פסל, מעצב, מלחין, ...).

אתם רשאים לבחור נושא אחר (כמו חנות, קבוצת כדור רגל, מכוניות ...).

**תוכן האתר**

האתר יכיל לפחות 4 דפים. מבנה כל הדפים באתר יהיה זהה (שים לב לשים עיצוב משותף של כל הקבצים לקובץ CSS משותף. בנוסף לכל דף יהיה גם קובץ העיצוב משלו). ניתן לעבור מכל דף לכל דף. במעבר בין הדפים באתר ישתנה התוכן של החלק המרכזי בלבד. האתר צריך להיות רספונסיבי (נראה טוב על מסך קטן וגם על מסך גדול). לצורך כך השתמש באחוזים ( או שימוש ב- max-widthאו דרכים אחרות) לקביעת רוחב של חלקי הדף . האתר חייב לכלול:

* + דף הבית index.html
  + גלריית תמונות
  + דף (דפים) הכולל מאמרים עם קישורים פנימיים וחיצוניים (למעבר בין ראשי הפרקים השונים המוצגים בדף ובין הדפים). בדפים אלו ישולבו תמונות וטקסט (זה בנוסף לגלריה).
  + דף של טבלה מעוצבת של רשימת העבודות של האומן או אחר המותאם לאתר שלך.
* אפשר להוסיף קטעי וידאו ו/או אודיו. ראו   
  <http://www.w3schools.com/html/html5_video.asp>  
  <https://developer.mozilla.org/en-US/docs/Web/HTML/Element/video>  
  <https://developer.mozilla.org/en-US/docs/Web/Guide/HTML/Using_HTML5_audio_and_video>

**קבצים ותיקיות**

* קבצי html יכללו תגיות תוכן ומבנה בלבד. חובה להשתמש בתגיות סמנטיות של HTML5 (ראה בהנחיות כלליות).
* כל עיצוב האתר יהיה בקבצים נפרדים של css בתיקייה נפרדת מקבצי HTML.
* תמונות ירוכזו בתיקיות נפרדות מקבצי HTML.

**הנחיות כלליות**

* האתר צריך להראות אסטטי ונוח לעבודה (תחשבו אם אתם הלקוח של האתר)
* תוכן כל הדפים יהיה קשור לנושא העבודה הנבחר
* יש לשמור על מבנה אחיד של הדפים תוך שימוש בקובץ עיצוב משותף וקבצים נוספים בהתאם לדרישות האתר
* עליכם להקפיד על כתיבת קוד מבני ועל הזחות בהתאם להיררכיה של DOM. כמו כן על הקוד להיות מתועד בתוך קבצי ה- HTML, ו- CSS
* עליכם ליצור מבנה בעל משמעות לדפים, תוך שימוש בלפחות 5 תגיות מהתגיות הבאות :   
  (header ,footer ,section ,article, nav, aside, main, figure)  
  חובה footer, header, nav, main.
* יש להמעיט בשימוש ב- div. אין להשתמש ב- br לצורך העיצוב
* האתר יכיל קישורים פנימיים וקישורים חיצוניים (יש לדאוג שלא יהיו באתר קישורים מוחלטים למחשב שלכם! )
* העיצוב יכלול את כל האלמנטים שהם חובה כפי שלמדנו (כמו box-sizing ... ) ויהיה שימוש ביחידות נכונות לתכונות
* האתר ייבדק ב- Chrome במחשב אישי.
* יש לבדוק את כל הקבצים ב- validator של HTML (יש להימנע גם מ- warning):
  + <https://validator.w3.org/> ל- HTML

**הגשה**

* ניתן לעבוד בזוגות.
* יש להגיע להגנה עם קבצי הפרויקט וכל העבודות שעשית במהלך הלימוד של שני סמסטרים. יש לדאוג לסדר של מעבדות (כל עבודה בתיקייה נפרדת עם שם המתאר את העבודה). כל העבודות והעבודה הסופית לא דחוסות!
* יש להגיש את העבודה הסופית דחוסה ב- Class Room לפי תאריך יעד ב- Class Room.

**עבודה נעימה!**